Law & Order

***Zakon i red*** (engleski ***Law & Order***) je bila američka kriminalistička serija koju je stvorio Dick Wolf. Serija se od svoje premijere 13. rujna 1990., pa do prekida emitiranja 24. svibnja 2010. emitirala na NBC-u. Radnja serije bila je smještena je u New Yorku i podijeljenja je na dio u kojem policija istražuje slučaj i traži krivca i dio u kojem tužiteljstvo proganja krivce na sudu. Likovi se često susreću sa dilemama i problemima tijekom istrage, ali i tijekom suđenja. Slučajevi su rijetko lako riješavani i skoro nikad zadovoljavajuće za sve sudionike. 

Uspjeh ove serije doveo je do stvaranja novih serija povezanih s ovom franšizom: *[[Law & Order: Special Victims Unit|Zakon i red: Odjel za žrtve]]* i *[[Law & Order: Criminal Intent|Zakon i red: Zločinačke nakane]]*. Serija je ukupno emitirana punih 20. sezona, te je time najduže emitirana serija iz franšize, i prva u cijeloj povijesti američke televizije iz ovog žanra. Završetkom 20. sezone, izjednačila se sa serijom *Gunsmoke* koja je do 2010. držala rekord.

## Format
Serija se od dva dijela: prvi dio u kojem detektivi istražuju slučaj, a drugi dio u kojem tužiteljstvo sudski proganja osumnjičene. Ovaj format identičan je onome iz serije *Arrest and Trial*, no identičnost se smatra slučajnom. Autor serije Dick Wolf izjavio je da nije ni znao za spomenutu seriju kad je stvarao *Zakon i red*. *Zakon i red* je uglavnom samostalan, sa samo par iznimki u 18 godina produkcije. 

Steven Zirnkilton na početku svake epizode čita uvod u seriju:

*U sudskome sustavu, narod predstavljaju dvije odvojene, ali jednako važne skupine:<br />detektivi koji istražuju zločine i tužitelji koje gone počinitelje. Ovo su njihove priče...*

Prva scena u seriji uglavnom prikazuje svakodnevne slike iz života u New Yorku, no onda se odmah prebaci na scenu zločina (najčešće ubojstva) i prikazuje detektive kako saznaju o čemu se radi u slučaju od forenzičara. Nakon što se to prikaže, slijedi uvodna špica serije gdje se može čuti poznata glazba *Zakona i reda* i gdje se prikazuju svi glavni glumci serije.

Policiju u seriji predstavljaju policijski poručnik, te dvojica detektiva (viši i niži) koji djeluju u fiktivnoj 27. postaji na Manhattanu. Postaja je u seriji znana i kao Odjel za ubojstva. Detektivi istražuju zločin, sakupljaju dokaze, ispituju svjedoke i redovito se javljaju poručniku. Dokazi i iskazi dovode do uhićenja osumnjičenih. Slučaj se tada predaje Uredu okružnog tužioca na Manhattanu, kojeg predstavljaju okružni tužitelj, izvršni okružni tužitelj i pomoćnik tužioca. Tužiteljstvo sređuje nagodbe, priprema svjedoke i sudski proganja optuženog. I tijekom tih priprema, policija i dalje radi na slučaju i redovito obavještava tužiteljstvo o napretku. I policija i tužiteljstvo surađuju sa medicinskim laboratorijem, forenzičarima, psihijatrima i ostalim okružnim tužiteljstvima. 

Za razliku od većine pravnih serija (npr. *[[Perry Mason]]*) sudski proces prikazuje se s gledišta tužiteljstva i tako pokazuje da je jednako teško osuditi krivog kao i osloboditi nevinog. Dio koji predstavlja tužiteljstvo neobičan je jer ne prikazuje samo suđenje nego i nagodbe, ispitivanje svjedoka od strane tužioca, razgovore sa policijom i drugo, što nije uobičajena praksa u pravnim serijama. Pravni dio uglavnom započinje izricanjem optužbe i zahtjevom tužiteljstva za pritvor uz kauciju ili pritvor bez kaucije (ovisno o zločinu i statusu optuženog), no u nekoliko epizoda vidjeli smo i odabir porote, saslušanje pred istražnom porotom koja odlučuje hoće li se suditi ili ne. No u većini epizoda, nakon izricanja optužbe vidimo pripremanje za suđenje i sam tijek suđenja. Tijekom suđenja uglavnom vidimo ispitivanje ključnih svjedoka, završne riječi i odluku porote. U seriji rijetko viđamo uvodne riječi i ispitivanje manje važnih svjedoka, a zna se i dogoditi da se na kraju suđenje na sazna odluka porote. U takvoj situaciji epizoda završi tik prije izricanja presude ili završi kada tužiteljstvo pri kraju epizode otkrije ključne dokaze koji dokazuju krivnju optuženog, ali u tim slučajevima je izvjesno da će porota optuženog proglasiti krivim. 

Neke epizode serije su temeljene na stvarnim slučajevima. Na primjer, epizoda *Tabloid* (1998.) je temeljena na slučaju smrti princeze Diane 1997. godine. No, što se epizoda više približava kraju radnja se sve manje drži slučaja koji je bio inspiracija za nju i sve više ide svojim tokom. Epizode koje imaju velike sličnosti sa stvarnim slučajevima uglavnom koriste frazu *"ripped from the headlines"* (*iščupan sa naslovnica*), no tekst prije početka epizode podsjeća gledatelje da su svi likovi i radnja fiktivni.

Baš zbog formata serije, detektivi se rijetko suočavaju sa jednostavnim slučajevima u kojima optuženi slabo skriva svoju krivnju. Tako se često događa da detektivi imaju jako malo ili skoro nijedan dobar dokaz (nekad ne znaju ni identitet žrtve) pa moraju slijediti i najsitinije tragove kako bi došli do rješenja. Tijekom sredine epizode detektivi surađuju sa tužiteljstvom i traže naloge. Nakon toga slijedi sudski proces i istraga koja pomaže tužiteljstvu. Detektivi se mogu pojaviti i na sudu u svojstvu svjedoka, no većinu daljnje istrage vodi Okružno tužiteljstvo.

Dramatičnost seriji često dodaju priznanja optuženih koja znaju biti jako surova, ali znaju i izazvati suosjećanje prema optuženo što stvara problem za tužitelje. Još jedan segment dramatičnosti je situacija kad tužiteljstvo izda nalog za uhićenje. Nakon što izda nalog, scena se odmah prebaci na mjesto gdje optuženi boravi i prikazuje detektive kako uhićuju optuženog.

## Stil
### Lokalna boja
Serija ima velik broj distinktnih stilskih poboljšanja. Serija je snimana u New Yorku i poznata je po dodavanju mnogo lokalne boje. U nedavnim sezona, njujorški gradonačelnici Rudy Giuliani i Michael Bloomberg, odvjetnik William Kunstler i kongresnik iz Bronxa Jose E. Serrano su svi nastupili u seriji dodavajući joj dodatnu realnost.

Iako je većina lokacija realna, postoje dvije iznimke. Fiktivni Koledž Stuyvesant (koji sliči Sveučilištu u New Yorku), Koledž Gramercy i Sveučilište Hudson su često korišteni za scene koje se događaju u školama, a tabloid *New York Ledger*, koji je fiktivan, je uvelike je temeljen na tabloidu *New York Post*. 

U seriji su se često prikazivale postojeće *New York Daily News* (Dnevnik).

Poznati stanovnici grada su također imali kameo nastupe u seriji, kao što su Donna Hanover i Fran Lebowitz nastupili kao suci.

Dana 14. rujna 2004. jedna ulica koja vodi prema molu Chelsea je preimenovana u *"Law & Order Way"* (en. Staza *"Zakon i red"*), u počast seriji.

### Legitimni kazališni telent
Kako se i interijeri i eksterijerne scene snimaju u New Yorku, serija ima pristup mnogim glumcima koji glume u kazalištu, a u seriji se pojavljuju ili kao gosti ili kao stalni članovi postave. Često su ti glumci dostupni za snimanje tijekom dana jer imaju predstave navečer ili snimaju između predstava. Pokojni Jerry Orbach (Lennie Briscoe) je imao dugogodišnju karijeru na Broadwayju, kao i njegov kolega iz serije Jesse L. Martin (Ed Green). Ostali kazališni glumci koji su imali gostovanja su Tovah Feldshuh i Philip Bosco.

### Slika i zvuk
Većina promjena lokacije popraćena je sa crnim ekranom i bijelim tekstom na tom ekranu. Taj tekst govori gdje će biti sljedeća lokacija i koji je datum. U nekim epizodama, uglavnom otmicama, na dnu bi se pojavljivalo i vrijeme koje je odbrojavalo kako bi se postigla veća napetost.

Ta promjena popraćena je i zvukom danas poznatim kao *"chung chung"* zvuk. U originalu je trebao zvučati kao zatvaranje zatvorskih vrata. Glumac Dann Florek (Donald Cragen) je zvuk opisao kao *"doink doink"*, dok ga je glumac Richard Belzer (John Munch) opisao kao zvuk sučevog malja. Prema IMDb.com zvuk je nastao kombiniranjem više zvukova u jedan, uključujući i zvuk koji je skupina fratara stvarala dok je lupala po podu.

### Portretiranje likova
Serija policajce i tužitelje koje portretira prikazuje kao poštene profesionalce koji se pri rješavanju slučaja uglavnom drže pravila, no nerijetko se dogodi da neki policajac i/ili tužitelj prekrši pravila ili slučaj uzme preosobno. Uz izuzetak finala 6. i 8. sezone, slučajevi rijetko imaju sekundarnu priču, a privatni život likova spominje se samo u prolazu.

### Pravne netočnosti
Od 5. sezone pa do danas, Okružno tužiteljstvo je nekoliko puta zahtijevalo smrtnu kaznu za neke optuženike. U nekim od tih epizoda optuženi su stvarno ubijeni. No, sve od legalizacije smrtne kazne u saveznoj državi New York, nitko nije ubijen. Baš zbog toga, država New York je smrtnu kaznu proglasila neustavnom i neprimjenjivom, tako da je zadnja primijenjena smrtna kazna u državi New York bila još tijekom 1970-ih.

## Likovi

*Zakon i red* je poznat po mnogim izmjenama u glumačkoj postavi. 

No, pet glumaca su iznimke. Tih pet glumaca svoje likove su tumačili skoro 10 sezona, a neki i više. Tih pet glumaca i njihovi likovi su:
* Steven Hill kao okružni tužitelj Adam Schiff (1990. - 2000.)
* Jerry Orbach kao detektiv Lennie Briscoe (1992. - 2004.)
* S. Epatha Merkerson kao poručnik Anita Van Buren (1993. - 2010.)
* Sam Waterston kao izvršni pomoćnik okružnog tužioca/okružni tužitelj Jack McCoy (1994. - 2010.)
* Jesse L. Martin kao detektiv Ed Green (1999. - 2008.)

## Epizode



## Rejting

## Nagrade

## DVD izdanja

## ''Zakon i red'' u ostalim medijima
### Ogranci
Popularnost ove serije rezultirala je stvaranjem cijele franšize. Iz franšize su, osim ove, poznate još 3 serije: *[[Law & Order: Special Victims Unit|Zakon i red: Odjel za žrtve]]*, *[[Law & Order: Criminal Intent|Zakon i red: Zločinačke nakane]]* i *[[Law & Order: Trial by Jury|Zakon i red: Suđenje pred porotom]]*. *Suđenje pred porotom* ukinuto je samo nakon 12 epizoda zbog slabe gledanosti i tako je postala prva serija iz franšize (zasad i jedina) koja je ukinuta. Svaki ogranak koristi istu uvodnu glazbu, ali u drugačijoj verziji.

Posljednji ogranak bila je serija *Conviction*, koja je također ukinuta. Ta serija nije pravi ogranak *Zakona i reda* jer nije imala niti prefiks *Zakon i red*, niti istu uvodnu glazbu niti isti način promjene scena. Jedina veza između prave franšize i ove serije je glumica Stephanie March (koja glumi Alexandru Cabot) i kameo nastup Freda Daltona Thompsona (koji je u *Zakonu i redu* glumio Arthura Brancha). Ova serija uopće ne prikazuje policijsku istragu i prikazuje život tužitelja, a ne samo slučajeve na sudu.

### Britanska verzija
Britanska TV kuća ITV naručila je 13 epizoda serije koja će se zvati *[[Zakon i red: UK]]*. Scenarij prvih 13 epizoda biti će temeljen na scenarijima starijih epizoda *Zakona i reda*. Seriju će producirati Kudos u suradnji sa Wolf Filmsom i NBC-om.

### Podudaranje s drugim serijama
*Zakon i red* se 6 puta podudarao sa ostalim NBC-jevim serijama:
* *"Charm City"* (*Zakon i red* ep. 6–13), nastavljena u epizodi *"For God and Country"* (*Homocid: Život na ulici* ep. 4–12)
* *"Baby, It's You – Part I"* (*Zakon i red* ep. 8–6), nastavljena u epizodi *"Baby, It's You – Part II"* (*Homocid: Život na ulici* ep. 6–5)
* *"Sideshow – Part I"* (*Zakon i red* ep. 9–14), nastavljena u epizodi *"Sideshow – Part II"* (*Homocid: Život na ulici* ep. 7–15)
* *"Entitled – Part I"* (*Zakon i red: Odjel za žrtve* ep. 1–15), nastavljena u epizodi *"Entitled – Part II"* (*Zakon i red* ep. 10–14)
* *"Tombstone"* (*Zakon i red* ep. 15–20), nastavljena u epizodi *"Skeleton"* (*Zakon i red: Suđenje pred porotom* ep. 1–8)
* *"Design"* (*Zakon i red: Odjel za žrtve* ep. 7–2), nastavljena u epizodi *"Flaw"* (*Zakon i red* ep. 16–2)

Iako se ne smatra pravim podudaranjem epizoda, Mike Logan (Chris Noth) je nastupio u zadnjoj sceni epizode *"Law and Disorder"* (*Homocid: Život na ulici* ep. 3–15) koja se u cijelosti događa u Baltimoreu. U sceni Logan predaje zatvorenika (John Waters) Franku Pembletonu (Andre Braugher). Njih dvojica ulaze i u malu raspravo o tome koji je grad bolji: New York ili Baltimore.

### Televizijski film
Snimljen je i TV film pod naslovom *Exiled: A Law & Order Movie* (1998.) koji govori o sudbini det. Mikea Logana, jednog od popularnih likova koji je napustio seriju. Nakon filma, gdje je otkrivena njegova sudbina nakon napuštanja 27. postaje i kako se iskupio za svoju grešku, Logan je postao redoviti član postave *Zločinačkih nakana*.

### Igre
Napravljene su i 4 igre za računalo prema franšizi *Zakon i red*. Tri igre temelje se na likovima iz *Zakona i reda*, a jedna na *Zločinačkim nakanama*:
* *Law & Order: Dead on the Money*
* *Law & Order: Double or Nothing*
* *Law & Order: Justice is Served*
* *Law & Order: Criminal Intent*

### Knjige
Izdane su i četiri knjige prema franšizi *Zakon i red*:
* ***Law and Order: Dead Line*** - kriminalistička knjiga s pravim likovima iz serije.
* ***Law & Order: The Unofficial Companion*** - knjiga napisana u suradnji s Dickom Wolfom koja sadrži intervjue sa glumcima, scenaristima i producentima.
* ***Law & Order: Crime Scenes*** - knjiga koju je napisao Dick Wolf, a prikazuje ideje za postavljenje scena zločina u seriji.
* ***True Stories of Law & Order*** - kronika od 25 stvarnih slučajevima prema kojima su temeljene epizode iz serije.

## Reference

## Vanjske veze

* Official ''Law & Order'' website
* Official Website for reruns  on TNT
*  on the 
* ''Law & Order'' DVD  official Universal Studios website
* ''Law & Order'' FAQ (compiled 1995-1996 by a fan)
* ''Law & Order'' filming locations , Mayor's Office of Film, Theater, and Broadcasting